Εγκατάσταση από μια μικροσκοπική εικόνα εκκίνησης

Εγκατάσταση με μια μικροσκοπική εικόνα εκκίνησης

Σύνοψη

Το Mageia-<version>-netinstall-<arch>.iso (γνωστό παλαιότερα ως Boot.iso) είναι μια ελαχιστοποιημένη εικόνα που περιέχει τα άκρως απαραίτητα για την εκκίνηση του εγκαταστάτη drakx και τον εντοπισμό είτε:

Τις διαδικτυακές πηγές (ή τον τοπικό καθρεφτισμό)

Την εικόνα ISO σε έναν τοπικό σκληρό δίσκο ή σε ένα κλειδί USB

Την εικόνα ISO σε ένα CD/DVD ROM

Την εικόνα ISO σε ένα lan (τοπικό δίκτυο)

για την συνέχιση και την ολοκλήρωση της εγκατάστασης.

Πριν να ξεκινήσετε

Το Mageia-<version>-netinstall-nonfree-<arch>.iso (παλαιότερα γνωστό ως Boot-nonfree.iso) περιέχει επιπλέον οδηγούς, οι οποίοι μπορούν να φανούν απαραίτητοι για τα περιφερειακά δικτύου, ελεγκτές δίσκων, ή άλλο υλικό.

Σημείωση

Τα αρχεία Mageia-<version>-netinstall-nonfree-<arch>.iso και Mageia-<version>-netinstall-<arch>.iso μπορούν να χρησιμοποιηθούν για την εκκίνηση μιας διαδικτυακής εγκατάστασης από ένα ενσύρματο ή ασύρματο δίκτυο χωρίς κρυπτογράφηση. (η σύνδεση με κρυπτογράφηση wifi ή bluetooth δεν υποστηρίζονται)

Προειδοποίηση

Εν αντιθέσει με μια εγκατάσταση μέσω ενός DVD ή ενός ζωντανού DVD, κατά το πρώτε μέρος της εγκατάστασης, το λεγόμενο Stage 1, θα προσκληθείτε να εισαγάγετε δεδομένα. Κατά τη διάρκεια αυτού του βήματος, το πληκτρολόγιο είναι διαμορφωμένο σε αμερικανική διάταξη. Αυτό μπορεί να επιφέρει δυσκολίες στην εισαγωγή ονομάτων ή διαδρομών.

Μπορείτε να βρείτε το Mageia-<version>-netinstall-nonfree-<arch>.iso και το Mageia-<version>-netinstall-<arch>.iso εδώ με το όνομα Εγκατάσταση μέσω δικτύου.

Μπορείτε επίσης να τηλεφορτώσετε τις εικόνες από οποιονδήποτε καθρεπτισμό σε αυτόν τον κατάλογο http://mirrors.mageia.org/. Απλώς ακολουθήστε την διαδρομή /distrib//cauldron/$ARCH/install/images/ όπου $ARCH είναι i586 ή x86_64.

Μετά την τηλεφόρτωση της εικόνας, και την εγγραφή σε ένα DVD, ή αν προτιμάτε σε ένα κλειδί USB, ακολουθείστε τις δοθείσες οδηγίες εδώ.

Εγκατάσταση

Αυτό το βήμα λέγεται επίσης Stage 1 (βήμα 1)

Ο υπολογιστής σας εκκινεί σε λειτουργία BIOS (λέγεται επίσης και MBR - Master Boot Record)

Αυτή η οθόνη εμφανίζεται πρώτη

Κατά την εκκίνηση, έχετε την δυνατότητα να διαβάσετε την προηγμένη βοήθεια πατώντας στο πλήκτρο F2 και να επιστρέψετε στην οθόνη εγκατάστασης με F1. Αν δεν προχωρήσετε σε κάποια επιλογή, η εκκίνηση θα συνεχίσει με τις εξ ορισμού παραμέτρους.

Ο υπολογιστής σας εκκινεί σε λειτουργία UEFI

Αυτή η οθόνη εμφανίζεται πρώτη

Χρησιμοποιήστε τα βελάκια για να επιλέξετε Εκκίνηση της εγκατάστασης της Mageia n και πιέστε το πλήκτρο Enter.

Και στις δυο λειτουργίες

Έπειτα θα δείτε την οθόνη:

Κατά τη διάρκεια του βήματος 1 (Stage 1), δεν θα γίνει καμιά εγγραφή στον σκληρό δίσκο, και ως εκ τούτου μπορείτε να εγκαταλείψετε με ασφάλεια οποιαδήποτε στιγμή. Για να το κάνετε, πιέστε τον συνδυασμό πλήκτρων ctrl+alt+del.

Μπορείτε να αναγνώσετε τις καταγραφές πιέζοντας alt+F3 και να επιστρέψετε στην εγκατάσταση με alt+F1

Επιλογή της μεθόδου εγκατάστασης

Χρησιμοποιήστε τα βελάκια για να ανεβείτε είναι κατεβείτε στον κατάλογο, μέχρις ότου η επιλεγμένη μέθοδος να είναι τονισμένη.

Αν δεν ξέρετε τι να επιλέξετε για μια Network installation (δικτυακή εγκατάσταση), επιλέξτε FTP server.

Σε ένα επιχειρησιακό δίκτυο, τα FTP και rsync μπορεί να είναι φραγμένα. Σε αυτήν την περίπτωση ο HTTP Server είναι μια καλή επιλογή.

Πιέστε το πλήκτρο TAB μέχρις ότου να τονιστεί το Ok και πατήστε στο πλήκτρο Enter.

Για μια εγκατάσταση από ένα σκληρό δίσκο ή από ένα κλειδί USB, δείτε παρακάτω.

Επιλογή του τύπου της δικτυακής σύνδεσης

Αν διαθέτετε περισσότερες κάρτες δικτύου, επιλέξτε την σωστή.

Αν δεν γνωρίζετε τι να επιλέξετε, επιλέξτε DHCP

Ορίστε το όνομα του υπολογιστή και το όνομα του τομέα

Αν δεν ξέρετε τι να κάνετε αφήστε το κενό και πατήστε "OK"

Διαμεσολαβητής HTTP

Αφήστε κενό αν δεν ξέρετε τι να βάλετε

Επιλέξτε ένα μέσο

Αν σκοπεύετε να καθορίσετε χειροκίνητα τον καθρεπτισμό, θα πρέπει να εισαγάγετε την διαδρομή προς το μέσο της επιλογής σας. Αυτό μπορεί να επιφέρει δυσκολίες αν δεν έχετε ένα αμερικάνικο πληκτρολόγιο.

Η επιλογή της παραμέτρου "Mageia" δημιουργεί ένα κατάλογο στον οποίο επιλέγετε με τα βελάκια Άνω και Κάτω.

Καθορισμός του καθρεπτισμού χειροκίνητα

Ανεξαρτήτως του επιλεγμένου διακομιστή εδώ, θα πρέπει να χρησιμοποιηθεί η ίδια δομή δέντρου με τους επίσημους καθρεπτισμούς της Mageia, από το "mageia" (ή "Mageia"). Τουτέστιν .../mageia/distrib/<version>/<arch>

Μια σωστή καταχώρηση (αν χρησιμοποιούμε έναν επίσημο καθρεπτισμό) στο πεδίο "κατάλογος Mageia" κατωτέρω, θα μπορούσε να είναι:

pub/linux/mageia/distrib/cauldron/i586

Ένα άλλο παράδειγμα για την Mageia 5 x86_64 θα μπορούσε να είναι:

pub/Mirrors/Mageia/distrib/5/x86_64.

Άλλοι καθρεπτισμοί μπορεί να έχουν μια διαφορετική δομή όπως το δείχνουν τα παρακάτω στιγμιότυπα:

Αν επιλέξετε έναν διακομιστή HTTP:

Αν επιλέξετε έναν διακομιστή FTP:

Mageia n (επιλογή ενός καθρεπτισμού από τον κατάλογο)

Αν μετέπειτα κατά την διάρκεια της εγκατάστασης, λαμβάνετε πολλαπλά σφάλματα εξαρτήσεων, κάντε επανεκκίνηση και δοκιμάστε έναν άλλο καθρεπτισμό.

Αφού και επιλέξετε έναν διακομιστή FTP, θα δείτε μια οθόνη όπου μπορείτε να προσθέσετε ένα όνομα σύνδεσης και έναν κωδικό πρόσβασης αν απαιτείται.

Μετά το πέρας του βήματος αυτού, το Stage 2 (βήμα 2) θα εγκατασταθεί και θα εκκινηθεί

Αυτή είναι η πρώτη οθόνη του βήματος 2, δείτε παρακάτω στο Εγκατάσταση - Βήμα 2:

Εγκατάσταση από έναν σκληρό δίσκο

Αν επιλέξατε να κάνετε την εγκατάσταση μέσω ενός σκληρού δίσκου ή ενός κλειδιού USB, θα πρέπει να ξέρετε την τοποθεσία του αρχείου ISO. Επιλέξτε πρωτίστως το περιφερειακό (σκληρός δίσκος ή κλειδί USB)

και στη συνέχεια την κατάτμηση

Έπειτα, καθορίστε τον κατάλογο ή το όνομα του αρχείου ISO. Αφήνοντας κενό ή χρησιμοποιώντας έναν κατάλογο. Ο εγκαταστάτης θα προτείνει μια λίστα καταλόγων και αρχείων τα οποία μπορείτε να επιλέξετε με τα βελάκια Άνω και Κάτω, όπως φαίνεται στην δεύτερη εικόνα.

Εγκατάσταση - Βήμα 2

Η πρώτη οθόνη που βλέπετε τώρα είναι η οθόνη "Please choose a language to use". Τίποτα δεν έχει εγγραφεί στον σκληρό δίσκο σε αυτό το στάδιο. Αν θέλετε να επανεκκινήσετε μεταβείτε στο τερματικό tty2 μέσω ctrl+alt+F2 και πιέστε τον συνδυασμό πλήκτρων ctrl+alt+del. (ctrl+alt+F7 για επιστροφή αν αλλάξετε γνώμη).

Αυτό το τμήμα της εγκατάστασης είναι το ίδιο με αυτό που περιγράφεται στο http://doc.mageia.org/installer/5/el/content/selectLanguage.html. Κάντε κλικ σε αυτόν τον σύνδεσμο για να συνεχίσετε και αλλάξτε το "5" στον δεσμό με το νούμερο της έκδοσης που εγκατασταίνετε.